— <b>Ορίσματα που χρησιμοποιούνται κατά την εκκίνηση της εφαρμογής από τη γραμμή εντολών</b>

<big>Κ</big>ατά την εκκίνηση με το όρισμα <tt>-v</tt> ή <tt>--version</tt>, εμφανίζεται η τρέχουσα έκδοση του Kickshaw. Τα ορίσματα <tt>-h</tt> και <tt>--help</tt> χρησιμεύουν για να παρουσιάσουν μια περιγραφή του τρόπου πρόσβασης σε αυτό το παράθυρο συμβουλών, ακολουθούμενη από μια λίστα με τα αποδεκτά ορίσματα.
Το Kickshaw μπορεί επίσης να εκκινηθεί με τη διαδρομή αρχείου μενού ως όρισμα. Ως παρενέργεια, αυτό καθιστά δυνατό το άνοιγμα αρχείων μενού με το Kickshaw χρησιμοποιώντας το μενού περιβάλλοντος στον διαχειριστή αρχείων.

— <b>Αρχεία που δημιουργούνται από το Kickshaw</b>

<b>Μόνιμα</b>

Το Kickshaw δημιουργεί το δικό του αρχείο ρυθμίσεων με το όνομα <tt>.kickshawrc</tt>, το οποίο βρίσκεται μέσα στον κατάλογο home του χρήστη.

<b>Προσωρινά</b>

Για κάθε επεξεργασία που γίνεται, δημιουργείται ένα αρχείο στοίβας αναιρέσεων μέσα στο <tt>/tmp/kickshaw.XXXXXX</tt> (τα X είναι σύμβολα κράτησης θέσης για τυχαία γράμματα και αριθμούς). Εάν το πρόγραμμα τερματιστεί απρόσμενα, ο φάκελος θα παραμείνει, αλλά αυτό δεν πρέπει να προκαλεί ανησυχία, καθώς περιέχει μόνο μικρά αρχεία και συνήθως θα διαγραφεί αυτόματα το αργότερο κατά την επόμενη επανεκκίνηση.

Το Kickshaw δημιουργεί επίσης ένα αρχείο αυτόματης αποθήκευσης μέσα στον κατάλογο home με το όνομα <tt>.kickshaw_autosave</tt>. Ανανεώνεται μετά από κάθε επεξεργασία και διαγράφεται όταν το πρόγραμμα κλείσει. Σε περίπτωση που το Kickshaw έχει διακοπεί απροσδόκητα, κατά την επόμενη εκκίνηση του προγράμματος ζητείται από τον χρήστη εάν θέλει να επαναφέρει το μενού από την αυτόματη αποθήκευση ή να διαγράψει την αυτόματη αποθήκευση.
