— <b>Argumenti za korišćenje prilikom pokretanja aplikacije iz komandne linije</b>

<big>P</big>rilikom pokretanja sa argumentom <tt>-v</tt> ili <tt>--version</tt>, prikazuje se trenutna verzija Kickshawa. Argumenti <tt>-h</tt> i <tt>--help</tt> služe za prikaz opisa kako pristupiti ovom prozoru sa savetima, praćeno listom prihvaćenih argumenata.
Kickshaw se takođe može pokrenuti sa putanjom do datoteke menija kao argumentom. Kao nuspojava, ovo omogućava otvaranje datoteka menija pomoću Kickshawa korišćenjem kontekstualnog menija u upravljačima datotekama.

— <b>Datoteke koje kreira Kickshaw</b>

<b>Trajne</b>

Kickshaw kreira sopstvenu datoteku postavki sa imenom <tt>.kickshawrc</tt>, koja se nalazi unutar korisnikovog matičnog direktorijuma.

<b>Privremene</b>

Za svaku izvršenu izmenu kreira se datoteka steka za poništavanje unutar <tt>/tmp/kickshaw.XXXXXX</tt> (X-ovi su rezervisana mesta za proizvoljna slova i brojeve). Ako se program neočekivano prekine, fascikla će ostati, ali to ne bi trebalo da izaziva zabrinutost jer sadrži samo male datoteke i obično će biti automatski izbrisana najkasnije tokom sledećeg ponovnog pokretanja sistema.

Kickshaw takođe kreira datoteku automatskog čuvanja unutar matične fascikle sa imenom <tt>.kickshaw_autosave</tt>. Ona se obnavlja nakon svake izmene i briše kada se program zatvori. Ako je Kickshaw nepravilno zaustavljen, pri sledećem pokretanju programa korisnik se pita da li da obnovi meni iz datoteke automatskog čuvanja ili da izbriše datoteku automatskog čuvanja.
